text: Hold op med at svine
  05 maj 2011 kl. 13.54
  Politiker vil installere skraldespande i borgernes biler.
  Formanden for Esbjergs teknikudvalg, Freddie Madsen, vil slippe for, at bilister bruger naturen som affaldsspand.
  Han mener, at borgernes biler skal forsynes med skraldespande.
  - Det er på tide, at vi tænker nyt i Esbjerg Kommune. Vi gør ikke ret meget på nuværende tidspunkt, og et flertal i byrådet har desuden besluttet at nedlægge affaldsspande. Det er noget skidt, som jeg håber, det her kan rette lidt op på, siger udvalgsformanden til JydskeVestkysten.
  Han har bedt forvaltningen om at undersøge, hvor mange skraldespande kommunen har råd til at dele ud.
  